Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4317

3. cikkének (2) bekezdésében és 4. cikkének (2) bekezdésében említett megállapodásokhoz vagy egyezményekhez való csatlakozásuk lehetőség szerint a csatlakozási szerződés hatálybalépésével egy időben és az okmányban meghatározott feltételekkel történjen. Amennyiben a 3. cikk (1) bekezdésének második mondatában és (2) bekezdésében említett megállapodások és egyezmények még csak tervezet formájában léteznek, aláírásukra még nem került sor, és a csatlakozást megelőző időszakban valószínűleg már nem is írhatók alá, a csatlakozó államok felhívást kapnak arra, hogy – a csatlakozási szerződés aláírását követően és a megfelelő eljárásokkal összhangban – pozitív szellemben és a szerződések megkötését elősegítő módon vegyenek részt az említett tervezetek elkészítésében. III. Az Európai Közösségek tagjai közé való felvételt nem kérő EFTA-tagállamokkal tervezett megállapodások tárgyalásával és az Európai Közösségeket létrehozó szerződések értelmében kötött preferenciális megállapodások egyes kiigazításainak tárgyalásával összefüggésben a csatlakozó államok képviselői megfigyelőként vesznek részt a munkában a jelenlegi tagállamok képviselői mellett. Egyes, a Közösség által kötött és 1973. január 1. után is hatályban maradó nem preferenciális megállapodások, annak érdekében, hogy az Unió bővítését figyelembe vegyék, módosításra vagy kiigazításra szorulhatnak. Ezekről a módosításokról és kiigazításokról a Közösség a csatlakozó államok képviselőivel együttesen tárgyal az előző bekezdésben említett eljárásnak megfelelően. 2004/60/II. szám IV. Az Atomsorompó Szerződés tekintetében a Dán Királyság, Írország és a Norvég Királyság egyeztetik álláspontjaikat az Európai Atomenergia-közösség álláspontjával a megerősítő megállapodásnak a Nemzetközi Atomenergia-ügynökséggel (NAÜ) történő tárgyalása során. A NAÜ-vel köthető ellenőrzési megállapodások tekintetében kérik egy olyan záradék belefoglalását ezekbe a megállapodásokba, amely lehetővé teszi, hogy a csatlakozás után a lehető legrövidebb időn belül ezeket a megállapodásokat a Közösség és az Ügynökség között megkötött megerősítő megállapodással váltsák fel. A csatlakozást megelőző időszakban az Egyesült Királyság és a Közösség konzultációkat kezdenek arra vonatkozóan, hogy a több tagállam és az Európai Atomenergia-közösség, illetve az Nemzetközi Atomenergia-ügynökség közötti megállapodás értelmében alkalmazható ellenőrzési és felügyeleti rendszert az Egyesült Királyság elfogadja. V. A csatlakozó államok és a Bizottság közötti, a csatlakozás feltételeiről és a szerződések kiigazításáról szóló okmány

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes